Ροβέρτος Χάουαρντ (ιππότης)

Ο σερ Ροβέρτος Χάουαρντ, αγγλ.: Robert Howard (1385—1436), Ιππότης, από το Στόουκ τού Νέιλαντ, στο Σάφολκ,  ήταν μέλος τής αγγλικής αριστοκρατίας τού 15ου αι. στο Νόρφολκ. Ήταν κατώτερος βασιλικός αξιωματούχος, και πιθανώς ακόλουθος τού Ιωάννη Μόουμπρεϋ 2ου δούκα τού Νόρφολκ. Ο πατέρας του έζησε περισσότερο από αυτόν, ο αδελφός του δολοφονήθηκε, αλλά στον γιο του Ιωάννη παραχωρήθηκε το δουκάτο τού Νόρφολκ το 1483, τού οποίου είχαν εκλείψει οι άρρενες ιδιοκτήτες του.

 Πρώιμη ζωή 
Η οικογένεια τού Ροβέρτου Χάουαρντ ήταν εξέχουσα τοπική οικογένεια ευγενών στην Ανατολική Αγγλία με γενεαλογική γραμμή που χρονολογείται από τον 13ο αι.,  και έχει περιγραφεί ως «μία από τις πλουσιότερες και πιο αναγνωρισμένες οικογένειες ευγενών στην Αγγλία».  Ήταν ο μεγαλύτερος γιος τού Ιωάννη Χάουαρντ (π. 1366 - 1437), από το Γουίγκενχολ και το Ιστ Γουίντς, στο Νόρφολκ, από τη δεύτερη σύζυγο τού τελευταίου, Αλίκη Τέντρινγκ.   Η Αλίκη ήταν επίσης κληρονόμος, αν και όχι στον ίδιο βαθμό με την πρώτη σύζυγο τού Ιωάννη Χάουαρντ, λαίδη Πλέιζ, η οποία τού είχε φέρει κτήματα αξίας άνω των 400 λιρών ετησίως.  Είχαν δύο γιους: ο Ροβέρτος ήταν ο μεγαλύτερος. Ο μικρότερος αδελφός του, Ερρίκος Χάουαρντ (απεβ. το 1446) δολοφονήθηκε αργότερα από υπηρέτες τού Ιωάννη βαρόνου Σκρόουπ τού Μάσαμ, μετά το τέλος των γονέων και τού αδελφού του. 

 Οικογένεια 
Το 1420 ο Χάουαρντ νυμφεύτηκε τη λαίδη Μαργαρίτα Μόουμπρεϋ,  κόρη τού Θωμά ντε Μόουμπρεϋ 1ου δούκα τού Νόρφολκ.  Σύμφωνα με τα λόγια τής ιστορικού Άννας Κρόφορντ, ήταν «ένας σαφώς άνισος γάμος», και δεδομένου ότι ο Χάουαρντ ήταν στην υπηρεσία τού δούκα, το να νυμφευτεί την αδελφή του ήταν «εντυπωσιακό».  Φαίνεται, ωστόσο, ότι πήραν την απόφαση να παντρευτούν οι ίδιοι ως ενήλικες, αντί να παντρευτούν, όπως συνηθιζόταν για την περίοδο, κατόπιν συμφωνίας των γονιών τους, όταν οι ίιδοι ήταν παιδιά.  Η κόρη τους Αικατερίνη παντρεύτηκε τον Εδουάρδο Νέβιλ 3ο βαρόνο τού Μπεργκαβεννί.  Η Μαργαρίτα έζησε περισσότερο από τον Ροβέρτο, επιβιώνοντας μέχρι το 1459.

Η αδλφή τής Μαργαρίτας, η Ισαβέλλα, είχε παντρευτεί τον Ιάκωβο, μετέπειτα βαρόνο Μπέρκλεϋ, κάτι που, όπως λέγεται, «σφυρηλάτησε έναν δεσμό μεταξύ των Μπέρκλεϋ και των Χάουαρντ, που διήρκεσε δύο αιώνες».  Αργότερα, οι γάμοι μεταξύ των δύο οικογενειών ενίσχυσαν περαιτέρω τούς δυναστικούς δεσμούς μεταξύ τους.

 Σταδιοδρομία 
μικρογραφία|Κάστρο Φράμλινγκχαμ, Σάφολκ, όπου ο Χάουαρντ και η σύζυγός του έζησαν για μερικά χρόνια.

Υπάρχουν λίγες ολοκληρωμένες γνώσεις σχετικά με τη σταδιοδρομία τού Χάουαρντ. Οι πρώτοι ιστορικοί τής οικογένειας έκαναν αυτό, που έχει ονομαστεί «κάπως μεγαλεπήβολοι ισχυρισμοί»  εκ μέρους του: για παράδειγμα, ότι διοικούσε έναν στόλο 3.000 ανδρών από το Λόουστοφτ για να επιτεθούν στις γαλλικές ακτές, ενώ ο Ερρίκος Ε΄ τής Αγγλίας βρισκόταν σε εκστρατεία εκεί. Θεωρείται εξαιρετικά αμφίβολο ότι αυτό συνέβη ποτέ, καθώς μία τέτοια επιχείρηση σίγουρα θα είχε αφήσει το στίγμα της σε επίσημα τοπικά ή κυβερνητικά αρχεία. Είναι πιθανό να έχουν φανταστεί μεγαλεπήβολες ιστορίες γύρω από μία απλή αλήθεια: ότι δηλαδή ο Χάουαρντ όντως πολέμησε στη Γαλλία, αλλά ότι το έκανε μαζί με τον κουνιάδο του και περιφερειακό μεγιστάνα, Ιωάννη Μόουμπρεϋ 2ο δούκα τού Νόρφολκ,  ο οποίος πράγματι πέρασε μεγάλο μέρος τής Σταδιοδορμίας του κάνοντας ακριβώς αυτό. 

Αν και ο Χάουαρντ δεν αναφέρεται σε κανέναν από τούς σωζόμενους καταλόγους των υπηρετών που πήρε μαζί του ο Μόουμπρεϋ, είναι πιθανό ο Χάουαρντ να ήταν μέλος τού νοικοκυριού τού δούκα. Άλλωστε, είχε νυμφευτεί την αδερφή τού Μόουμπρεϋ. Επιπλέον, τον Νοέμβριο τού 1428, καθώς ο δούκας έπλεε στον ποταμό Τάμεση προς το Γουέστμινστερ, η φορτηγίδα του χτύπησε μία προβλήτα κάτω από τη Γέφυρα τού Λονδίνου. Ο Μόουμπρεϋ έχασε πολλά μέλη τού νοικοκυριού του σε αυτό το ατύχημα. Όχι μόνο επέζησε ο δούκας, αλλά καταγράφεται ότι ο Μόουμπρεϋ ήταν μαζί του και επέζησε επίσης.  Ο Χάουαρντ -και πιθανώς η σύζυγός του- πιθανώς έζησαν με τον δούκα στην έδρα (caput) του στο κάστρο Φράμλινγκχαμ μέχρι το τέλος τού Μόουμπρεϋ το 1432. 

Ο Ιωάννης Χάουαρντ έζησε περισσότερο από τον γιο του, αν και μόνο κατά περίπου ένα χρόνο. Το 1436 ο Ιωάννης δάνεισε στο στέμμα 100 λίρες, για την εκστρατεία τού Ριχάρδου δούκα τής Υόρκης στη Γαλλία εκείνη τη χρονιά, και λίγο αργότερα αναχώρησε για τούς Αγίους Τόπους για Σταυροφορία. Αν και έφθασε στην Ιερουσαλήμ, απεβίωσε εκεί στις 17 Νοεμβρίου 1437. Η μητέρα τού Ροβέρτου Χάουαρντ είχε προαποβιώσει και των δύο : άφησε στον Ροβέρτο το κτήμα της στο Στόουκ κοντά στο Νάιλαντ με τη διαθήκη της. Ο Χάουαρντ και η Μαργαρίτα είχαν αποκτήσει τρία παιδιά, τον:
 Ιωάννη, την Αικατερίνη και τη Μαργαρίτα.  Ο Ιωάννης επρόκειτο να είναι ένας εξέχων ακόλουθος τού 3ου δούκα τού Νόρφολκ,  και όταν ξεκίνησε ο εμφύλιος πόλεμος των Δύο Ρόδων λιγότερο από 20 χρόνια αργότερα, επρόκειτο να παίξει ηγετικό ρόλο, ως ένας από τούς πιο ένθερμους υποστηρικτές τού Οίκου τής Υόρκης. 

 Υστεροφημία 
Το 1483, όταν ο Ριχάρδος Γ΄ ανέλαβε τον θρόνο, αντάμειψε τον Ιωάννη Χάουαρντ με το δουκάτο τού Μόουμπρεϋ στο Νόρφολκ, τού οποίου οι δούκες είχαν εκλείψει.  

Πρόγονοι

 Σημειώσεις 

 Αναφορές 

 Βιβλιογραφία 











Κατηγορία:Πρόσωπα του Εκατονταετούς Πολέμου
Κατηγορία:Οικογένεια Χάουαρντ (αγγλική αριστοκρατία)